AFI द्वारा रविन्द्र गायकवाड पर लगा उड़ान प्रतिबंध हटा - Latest Hindi News : हिन्दी न्यूज़ :: प्रवक्ता.कॉम : Pravakta.com
AFI द्वारा रविन्द्र गायकवाड पर लगा उड़ान प्रतिबंध हटा
Posted On April 8, 2017 by &filed under राजनीति, राष्ट्रीय.
AFI द्वारा रविन्द्र गायकवाड पर लगा उड़ान प्रतिबंध हटा -एयर इंडिया के बाद आज भारतीय एयरलाइन संघ :AFI ने रविन्द्र गायकवाड पर लगा उड़ान प्रतिबंध आज हटा दिया।
एयर इंडिया ने कल ही शिवसेना सांसद पर से उड़ान प्रतिबंध हटा लिया था। एक दिन बाद जेट एयरवेज, स्पाइसजेट, गोएयर और इंडीगो पर आधारित एफआईए ने प्रतिबंध हटाने का फैसला आज लिया।
गायकवाड़ पर कथित रूप से एयर इंडिया के कर्मी से मार-पीट करने का आरोप लग्ने के बाद एयर इंडिया ने 24 मार्च को अपने विमानों पर सवार होने पर गायकवाड पर प्रतिबंध लगा दिया था। इसके बाद, एफआईए ने भी शिवसेना सांसद पर प्रतिबंध लगा दिया था।
शुक्रवार को नागरिक विमानन मंत्रालय ने एयर इंडिया और साथ ही अन्य एयर लाइन को प्रतिबंध हटा लेने को कहा था।
चार विमान सेवा कंपनियां इंडिगो, जेट एयरवेज, गो एयर और स्पाइस जेट एफआईए की सदस्य हैं। फेडरेशन के एसोसिएट डायरेक्टर उज्ज्वल डे ने एक बयान जारी कर कहा “एयर इंडिया द्वारा गायकवाड को उड़ान भरने की अनुमति देने के बाद एफआईए की सदस्य एयरलाइंसों ने भी उन पर से प्रतिबंध हटाने का फैसला किया है। ऐसा इस आश्वासन के आधार पर किया गया है कि हमारी परिसंपत्तियों और कर्मचारियों को उचित सम्मान दिया जायेगा जिसके वे अपने कठोर परिश्रम के आधार पर हकदार हैं।